
Privatizacija gazi preko leševa 

Kada pojedinac brani svoje elementarno dostojanstvo i pravo na život, nasilje je potpuno 
legitimno, naročito kada dolazi kao odgovor na brutalno ekonomsko i svako drugo nasilje 


gazda i države 

Prošle nedelje navršilo se 13 godina od 
kada je NATO započeo bombardovanje 
Savezne Republike Jugoslavije. Vojna 
agresija trajala je 11 nedelja i u njima je, 
prema procenama iz različitih izvora, 
poginulo između 1.200 i 2.500 ljudi. Naši 
političari, zajedno sa predstavnicima 
stranih ambasada i patrijarhom, pokazali 
su još jednom svoje licemerje polaganjem 
venaca na spomenik žrtvama, budući 
da su za vreme NATO agresije bili 
zagovornici agresije ili su, kao odgovor 
na intervenciju, pozivali na odmazdu nad 
albanskim civilima na Kosovu. Kao i svaki 
imperijalistički rat, i ovaj je služio isključivo 
bogaćenju moćnika, a najviše su postradali 
oni koji sa ratom nikakve veze nisu imali. 

Spomeniknašoj kolektivnoj propasti 
I to na kakvom su spomeniku položili 
vence? Na Savskom trgu u Beogradu 
je nedavno, i to baš za godišnjicu 
bombardovanja, otvoren spomenik „Palim 
žrtvama i braniocima otadžbine od 1990. 
do 1999. godine“. O kakvim je braniocima 
otadžbine reč nigde nije rečeno, kao što nije 
rečeno koju su otadžbinu branili. Takođe 
se ne zna ni na koje se pale žrtve misli. Da 
li je to spomenik svim civilima ubijenim 
tokom krvavog raspada Jugoslavije ili samo 
srpskim žrtvama? Zvanična politika države 
i dalje tvrdi da Srbija nije bila u ratu, pa nije 
jasno braniocima koje tačno otadžbine je 
spomenik podignut. Da li je to spomenik 
svima koji su na prostoru bivše Jugoslavije 
poginuli u uverenju da brane neku svoju 
otadžbinu? Ili je to spomenik srpskim 
dobrovoljcima, ili možda nekoj regularnoj 
vojsci? Kojoj igde se tavojskaborila? U Srbiji 
živi 800.000 veterana ratova devedesetih. 
Ko ih je poslao u rat? Ko je finansirao rat? 
Čega su tačno oni veterani? Oni su veterani 
nacionalističkeprevareveka,veteranipodele 
plena pred privatizaciju, veterani naše 


kolektivne propasti. Svi oni, gde god živeli, 
za koga god da su se borili, bili ,,veterani“ 
ili „branitelji ‘ - oni svoju čovečnost mogu 
ponovo prisvojiti samo učestvovanjem u 
rušenju ovog prokletog poretka, izgrađenog 
na nebrojenim zgarištima i moru krvi. 

Držaua blagostanja 

Nakon pada Miloševića, na vlast su došli 
oni koji su nam, u opštoj nemaštini, 
u zemlji razorenoj ratom, obećavali 
blagostanje. Oni su pravdali upliv stranog 
kapitala i privatizacije potrebnom da se 
to „blagostanje” postigne. Od toga smo 
jedino dobili upropašćene firme, masovna 
otpuštanja i visoku inflaciju kao posledicu 
prevelikog zaduživanja. Dinar sve više slabi, 
pa je tako u odnosu na evro dinar slabiji za 
7,3 posto na godišnjem nivou. Narodna 
banka Srbije, pod pritiscima odozgo 
prodala je od početka godine 328,5 miliona 
evra da bi ublažila prekomerne dnevne 
oscilacije kursa, ali je samo pitanje vremena 
kada će one probiti sve granice i kada će još 
veći broj ljudi osiromašiti. Da Srbija neće 
moći da otplati svoja dugovanja, potvrđuju 
i imperijalistički ekonomisti, koji tvrde da 
se dugovi ne mogu otplatiti ako se ne ubrza 
privredni rast i ako se zemlja zadužuje po 
znatno većoj kamatnoj stopi od kamatne 
stope privrednog rasta, jer onda nema 
nacionalnog dohotka iz kojeg bi se dugovi 
vraćali. Pored toga, istraživanja Hausting 
centra pokazuju da u Srbiji živi između 
800.000 i 900.000 beskućnika. Beskućnici 
koji su ostali bez posla najčešće su radili 
fizičke poslove u preduzećima koje je država 
upropastila a zatim rasprodala, a sada 
nemaju prihode niti od rada niti od penzije. 
Usled talasa predizbornih manipulacija, 
veliki broj njih opet pokazuje entuzijazam 
da učestvuje na izborima. Sigurni smo da 
će upravo ova društvena grupa biti glavni 
nosilac društvenih promena. 


Kad od sopstvene bede nema više kud 

Као odgovor na bedu, poskupljenja, 
nezaposlenost, oni najugroženiji počeli 
su da nasiljem odgovaraju na nepravdu. 
Tako je čovek u Novom Pazaru doveden 
u situaciju da puca u izvršitelje EPS-a 
koji su došli da mu iseku struju. S druge 
strane, radnik u saobraćajnom preduzeću 
,,Lasta“ pretukao je direktora ove firme, 
Vladana Maksimovića, koji ga je kaznio 
zbog „neizvršavanja radnih obaveza“. 
Mediji nagone javnost da se zgražava 
nad ovim događajima, ali je jako bitno 
shvatiti da je nasilje pojedinca koji brani 
svoje elementarno dostojanstvo potpuno 
legitimno, naročito kada dolazi kao 
odgovor na brutalno ekonomsko i svako 
drugo nasilje gazda i države. Nasilje, kao 
instinktivna reakcija pojedinca koji od 
sopstvene bede nema više kud, neretko 
prerasta i u autodestrukciju. Tako je grupa 
radnika ,,Želvoza“ u Smederevu, među 
kojima su i četiri žene, počela štrajk glađu 
u zgradi Skupštine grada Smedereva, jer su 
nezadovoljni pregovorima o usaglašavanju 
socijalnog programa. Oni su u protestu 
od 6. marta i traže isplatu obećanih 
otpremnina za 444 radnika. Nažalost, 
ovakav vid štrajka ne daje rezultate, jer 
isključivo narušava zdravlje radnika, a ne 
pogađa gazde i državu na bilo koji način. U 
međuvremenu, poljoprivrednici obećavaju 
da će u Vojvodini opet blokirati puteve i 
krenuti za Beograd ako im Ministarstvo 
poljoprivrede ne ispuni sve zahteve. Ispred 
Vlade Srbije protestovali su radnici firmi 
izdvojenih od Železnica Srbije koja je 
zadržala celokupnu njihovu imovinu, 
prilikom izdvajanja 2005. godine. Pitanje 
je dana kada će našu zemlju pogoditi 
talas masovnih štrajkova i protesta i kada 
će pobune različitih društvenih grupa 
podstaći eksploziju velikog socijalnog 
gneva koji se godinama taloži. 


“KADA Bl SE DANAS PRIMENJIVALIZAKONIIZ NIRNBERGA, SVI POSLERATNIAMERIČKI PREDSEDNICI BILI Bl 0BEŠENI” N. Čomski 




AKTUELNO 

Banditsko izrabljivanje 
u iirmi „Port Data“ 

Obim posla konstantno se uvećava i vrši se ogroman 
pritisak na radnike da posao završe na vreme, a kao 
podsticaj za to uveden je sistem „penala", po kome se 
za tri penala dobija otkaz, zbog čega mnogi neretko 
rade prekovremeno i kod kuće, iako im taj rad nije 
plaćen. 

Ostao i bez posla. i bez 

prava na zdravstveno 


Pre nekoliko dana Anarhosindi- 
kalističkoj inicijativi obratio se 
Goran Tešić iz Subotice, koji je do 
petka 9. marta 2012. bio zaposlen 
na crno kao urednik web sajta u 
srpskom ogranku internet portala 
„Port Data“, sa sedištem u Mađarskoj 
i regionalnim menadžmentom u 
Hrvatskoj. Goran je otpušten nakon 
tri i po meseca rada, a šefovi ,,DOO 
Port Data, Subotica w , Kristijan 
Novaković i Tamara Francuski, nisu 
mu pružili adekvatno obrazloženje za 
otpuštanje. On smatra da je otpušten 
jer je menadžment shvatio da im se 
više isplati da zaposle novog radnika 
koji će u naredna tri meseca raditi 
na crno, umesto da prijave njega, 
povećaju mu platu sa 150 evra na 
minimalac i uplaćuju mu doprinose. 
Goran kaže: „Praksa zapošljavanja 
radnika na crno, prema rečima par 
kolega koji su u firmi od samog 
početka, nije ništa novo jer su oni 
čekali na prijavljivanje više od godinu 
dana.“ 

Prema Goranovim rečima, mesečno 
je za svoj rad dobijao 150 evra, a na 
početku mu je obećano da će nakon 
tri meseca probnog rada biti primljen 
za stalno i uredno prijavljen, da 
će mu uplaćivati doprinose itd. U 
međuvremenu je morao da iz svog 
džepa mesečno izdvaja 5000 dinara za 
putne troškove, a kada se raspitivao o 
mogućnosti naknade za to, dobio je 
odgovor da poslodavac nije u obavezi 
da isplaćuje putni trošak radnicima. 
Kada je u februaru dobio upalu pluća, 
nedelju dana je sa temperaturom 
38,9 dolazio na posao zato što su 
radnicima prilikom zapošljavanja 
saopštili da tokom prva tri meseca 
nemaju pravo na bolovanje, te da će 
svaki izostanak morati da odrade. 
Tek kada su šefovi videli da ne može 
da radi tako bolestan dozvolili su mu 
da odsustvuje deset dana. 


Ne samo što su radili za nikakve 
pare, već su bili i pod konstatnim 
pritiskom. „Pomenuo bih još i to da je 
zbog ambicija regionalnog direktora 
iz hrvatske kancelarije, Dubravka 
Bilobrka, konstantno povećavan obim 
posla i vršen je ogroman pritisak na 
radnike da taj posao završe na vreme, 
a kao podsticaj za to nam je uveden 
sistem penala, gde bi se za tri penala 
dobijao otkaz i zbog toga su mnogi 
neretko ostajali da rade prekovremeno 
ili su morali da rade od kuće iako im 
taj rad nije bio plaćen u , objašnjava 
Goran. 

Početkom marta Goranu su rekli da 
donese radnu i zdravstvenu knjižicu i 
7. marta mu je napokon uručen ugovor 
o radu u tri primerka koja je uredno 
potpisao. Na njegovo zaprepašćenje, 
dva dana kasnije odlučili su da ga ipak 
otpuste i saopštili mu da ugovor koji 
je potpisao ništa ne vredi jer ga nije 
potpisao direktor, a svoj primerak 
Goran naravno nije dobio. Na isplatu 
poslednje plate čekao je sve do druge 
polovina marta. Plate radnicima 
zaposlenim na crno je isplaćivao jedan 
od menadžera iz Mađarske, Daniel 
Vincze, koji je jednom mesečno lično 
dolazio u Suboticu sa novcem za plate i 
davao radnicima po 150 evra na ruke. 

Prvo su mu poništili zdravstvenu 
knjižicu, koja je bila overena na godinu 
dana, i napravili mu novu koju su 
poništili dva dana posle toga, kada 
su odlučili da ga ipak otpuste umesto 
da ga prijave, tako da je ostao bez 
zdravstvenog osiguranja. Goran kaže: 
„Sada ću morati da odem do zavoda za 
zdravstveno osiguranje da proverim da 
li mogu da izvadim novu zdravstvenu 
knjižicu jer ne znam na osnovu čega 
bi mi je overili kada imam zabranu 



na 6 meseci na birou za nezaposlene 
zbog toga što se nisam javio u januaru 
pošto sam tada imao posao i bio sam 
ubeđen da će me u martu ovi banditi 
prijaviti.“ 

Pozivamo sve koji su protiv ovakvog 
naj cr nj eg izr ablj ivanj a i nepr ij avlj ivanj a 
radnika da kažu menadžmetu firme 
„PORT Data d.o.o.“ šta misle o tome: 

Adresa: Park Rajhl Ferenca 8, 24000 
Subotica 

Tel 064/6455-080 (glavni urednik, 
Tamara Francuski) 

Tel 064/6455-081 (urednik za TV 
program, Kristijan Novaković) 
E-mail: port@port.rs 

Hrvatska kancelarija: 

Adresa: Ozaljska 96, 10 000 Zagreb 
Tel +385(0)14859000 
Fax+385(0)14839095 
E-mail: redakcija@port.hr 
Regionalni direktor: Tamas 
Salusinszky 

Regionalni direktor za EPG: 
Dubravko Bilobrk 


-Najava- 

BESPLATNO 
OBRAZOVANJ E 
ZASRBIJU! 

Plato ispred Filozofskog, 

4. april u 12h 

Inicijativa za studentski sindikat 
organizuje veliki protest za besplatno 
obrazovanje na dan studenata, 4. april 




Daliste 
znali C7 

...da prosečni Izraelac ko- 
risti 12 puta više vode od 
prosečnog Palestinca, u delu 
sveta u kome je voda inače 
retkost. 


Direktna akcija se finansira vašim 
donacijama. Svakome ko pomogne 
sa više od 500 dinara slaćemo DA na 
kućnu adresu u narednih šest meseci. 












ex-Idolmladih 


DRŽAVNIIDEOLOŠKIAPARATI k 

Sindikalni državni ideološki aparat 

-žuti sindikati- 


Žuti sindikati su značajan državni 
ideološki aparat, kojim se u okvirima 
organizovane radničke klase ostvaruje 
hegemonij a kapitalističke ideologij e. 
U zemljama koje imaju dužu i življu 
sindikalnu tradiciju od Srbije žuti 
sindikati svoj suštinski reakcionarni 
karakter pokušavaju da prikažu u 
„crvenoj w formi, danas uglavnom 
plasirajući desne socij aldemokratske 
parole. Sa druge strane, kod nas, u zemlji 
koja se nalazi nakapitalističkoj periferiji - 
što znači i da su prave funkcije institucija 
mnogo ogoljenije, i žuti sindikati veoma 
slabo, ako uopšte, kriju da rade isključivo 
u interesu gazda. Pa se tako možemo 
setiti da je jedna od najvećih sindikalnih 
centralauSrbiji- ,,Nezavisnost cc (poznata 
po bliskim vezama sa sindikatima iz 
SAD-a koji su pod kontrolom tamošnje 
Demokratske partije) svojevremeno 
sprovodila javnu kampanju sa ciljem 
promovisanja privatizacije! Kako i koliko 
je privatizacija pomogla radnicima u 
poslednjih dvadeset godina sami radnici 
najbolje znaju. 

Žuti sindikati, kroz stalne izdaje 
konkretnih radničkih borbi, nameću 
ideju socijalnog dijaloga, besramno 
lažući da je moguće napraviti dogovore 
između gazda i radnika kojim će ,,obe 
strane“ biti zadovoljne. Svakome je 
jasno da ne postoji način da se napravi 
,,pošten ££ dogovor između gazda i 
radnika - gazde žive od neplaćenog 
rada radnika, eksploatišući i vršeći 
represiju nad radnicima, i zahtevanje 
,,poštenog ££ dogovora je isto kao kada bi 
se tražilo da rob i robovlasnik naprave 
„pošten dogovor ££ o svojoj ,,saradnji ££ . 
Kroz institucije poput „Socijalno- 
ekonomskog saveta ££ , na lokalnom nivou, 
ili „Međunarodne organizacije rada ££ , na 
globalnom nivou, propagiraju se ideje 
„socijalne pravde ££ , koja podrazumeva 
saradnju radnika, gazda i vlasti sa ciljem 
postizanja „opšteg dobra ££ . Žuti sindikati 
sede u tim institucijama samo da bi dali 
legitimitet lopovskim dilovima gazda i 
političara, stvarajući privid pristajanja 
radnika na eksploataciju. Žuti sindikati 
čak potpuno odbijaju ideju da radnici 
treba da se bore za ukidanje kapitalizma 
i države, i reprodukujući floskule o „redu 
i miru ££ iz repertoara malograđanske 
moralnosti, brane trenutno stanje. 


Budući da ne postoje čisto ideološki 
aparati, žuti sindikati se veoma često 
služe i direktnom represijom da bi 
održali svoje pozicije. Ta represija 
može biti usmerena prema sopstvenom 
članstvu, ali i prema onima koji ne 
pripadaju konkretnom žutom sindikatu. 
Prema sopstvenom članstvu se represija 
vrši od strane birokrata isključivanjem 
nepodobnih članova, sprečavanjem bilo 
kakve diskusije o odlukama sindikata, 
veoma često potpunim odbijanjem 
sazivanja sastanka sindikata, donošenjem 
odluka na svoju ruku, a često i fizičkom 
silom protiv neposlušnih članova. Prema 
spolja, žuti sindikati pokušavaju da na 
svaki način suzbiju borbene radnike: 
od banalnih situacija poput pokušaja 
„sindikalnih obezbeđenja ££ da sa protesta 
ukloni radnike i radnice koji se nisu 
uklapali u sliku o radniku - ovci, koju 
žuti treba da vode, do sofisticiranijih, 
poput igara, koje nameštaju sa gazdama, 
o ,,reprezentativnosti ££ i pravu na 
pregovaranje, pa sve do kanibalskih 
slučajeva dogovora sa novim gazdama 
privatizovanih firmi o zadržavanju na 
poslu samo članova konkretnog žutog 
sindikata itd. 

Žuti sindikati čekaju svoj voz za 
smetlište istorije, i pitanje je trenutka 
kada će ih svesni radnici i radnice tamo 
poslati. Izdajući nebrojene radničke 
borbe, gušeći štrajkove, učeći radnike 
poniznosti pred autoritetom kapitala, 
promovišući ulizištvo i potčinjavanje 
pravilima ustanovljenog poretka, žuti 
sindikati su potpisali sebi presudu, koju 
će nad njima izvršiti radnička klasa, 
dostojanstvena, oslobođena iluzija da 
sa kapitalizmom ima dogovora i svesna 
neophodnosti borbe za slobodu. 

Ratibor Trivunac 

s- Najava-p 

TOBIĆIVIDANI / 

Festival solidarnosti { , 

Galerija Zmuc, Zemun ZJ 
30.03 - 01.04 od 19h 

Više o festivalu u elektronskom izdanju DA. 

_ J 


Solidarno 

Solidarnost, kako vele enciklopedije, 
„predstavlja pojam koji se najčešće od- 
nosi na povezanost i uzajamnu saradnju 
ili pomoć između pojedinaca, grupa kao 
i većih skupina, posebno u uslovima po- 
jave teških životnih situacija ili prirodnih 
katastrofa; solidarnost je izrazito moralna 
pojava kojom se izražava opšti stav hu- 
manosti, međusobne pomoći, razume- 
vanja i uzajamnosti... C£ 

Eto, malo smo prodefinisali, a sad bih 
solidarno da vam preporučim jednu 
filmsku poslasticu. Reč je o novom filmu 
omiljenog finskog režisera Akija Kauris- 
makija ,,Le Havre <£ . Ako ste gledali neko 
Akijevo ostvarenje, i ovde ćete zateći neke 
od njemu bliskih glumaca, junake u pre- 
poznatljivom egzistencijalnom škripcu, 
opet u onim jednostavnim stanovima 
zelenkastih zidova i nameštaja, i ovde bo- 
gate duhom i hrabrošču, svakako... 

Bračni par bez dece jedva sastavlja kraj 
s krajem, muž je ulični čistač cipela koga 
šikaniraju komunalni policajci, a žena je u 
poodmakloj fazi neke bolesti (ne, ne, nije 
nepopravljivo sivilo u pitanju; ponavljam, 
sve je bajkovito zelenkasto, a na momente 
čak i vrlo komično). U francuski lučki 
grad Avr, u kojem žive, doplovljava i kon- 
tejner koji prevozi ilegalne doseljenike 
iz Afrike. Jadne ljude opkoljavaju speci- 
jalci, uspeva da pobegne samo preplašeni 
dečačić za koga lokalna štampa tvrdi da 
je opasni terorista koji ima veze s А1 Kai- 
dom... Ne bih da kvarim uživanje, pa vam 
neću otkriti kako se ukrštaju sudbine ma- 
log progonjenog emigranta, čistača cipela, 
njegove žene i likova iz sirotinjskog kraja 
punog živopisnih i dragih likova, mada 
svakako pretpostavljate da ima veze sa 
današnjom temom - solidarnošću za koju 
se eto uhvatismo ko pijani plota. 

I sam se rado zatičem sa obe strane soli- 
darnosti. A na sopstvenom trenutno ak- 
tuelnom slučaju koji me strefio, najprijat- 
nije sam iznenađen koliko ljudi umeju da 
budu solidarni, bez obzira što na svakom 
koraku srećemo čovekolike robote koji 
seju prve prolećne zamke sebićnjarenja i 
krvoloćnog takmićarijanstva. 



С Direktnu akciju možete nabaviti na sledećm mestima^ 

BEOGRAD: Kulturni centri REX i CZKD; 
Knjižare PLATO i BEOPOLIS; Kafići BROD, 
BRATFIDELi BRATČE. 

KRAGUJEVAC: Kafane MAGMA i MARKO. 
SREMSKA MITROVICA: Knjižara BUKBAR. 
UŽICE: Kafić KUĆAČAJA. 

NIŠ: Udruženje ŽENSKI PROSTOR. 
ZAJEČAR: Omladinski centar ZAJEČAR. 

27. mart. Vazdušni saobraćaj je u Nemačkoj 
bio skoro potpuno zaustavljen zbog štrajka 
koji je organizovao sindikat Verdi. Blokade 
aerodroma u Minhenu, Berlinu, Dizeldorfu, 
Kelnu, Štutgartu i Frankfurtu prouzrokovale 
su otkazivanje nekoliko stotina letova, od ranih 
jutarnjih sati do popodneva tog dana. Lančano 
je obustavljen i autobuski prevoz u nekoliko 
nemačkih gradova. Radnici obezbeđenja, 
vatrogasci i saobraćajno osoblje napustili su 
radna mesta, a rad su obustavili i radnici u 
prosveti i javnoj čistoći. 

Ovim štrajkom sindikat Verdi traži povećanje 
plata svojih članova za 6,5%, odbacivši ponudu 
vlade da zarade budu uvećane za svega 3,3%. 

Demonstranti u Grčkoj uspešno 
zagorčali državni praznik 

25. mart. Dan državnosti Grčke, tradicionalno 
obeležavan pompeznim vojnim paradama, 


ovog puta se pretvorio u svenarodnu 
demonstraciju nezadovoljstva i besa. Umesto 
da se grčki političari i ove godine šepure na 
toj otužnoj manifestaciji nacionalističkog 
kiča, njih su od razjarenog naroda štitile do 
zuba naoružane horde policijskih snaga. U 
Heraklionu na Kritu parada je otkazana. U 
Patrasu je dotad neviđen broj specijalaca 
obučenih za razbijanje uličnih nereda štitio 
binu sa koje je trebalo da govori političarska 
elita, a parada je na jedvite jade održana tek 
nakon što su demonstranti suzavcem potisnuti 
u jednu od najekskluzivnijih pešačkih zona, u 
ulicu Ajua Nikolaua. Odmah nakon parade, 
policija je brže-bolje uzmakla dalje od 
razjarene mase, naoružane samo usklicima i 
pesnicama. Predstavnici lokalne korporativne 
štampe, prepoznati u okupljenoj gomili, nisu 
se proveli nimalo prijatnije od naoružanih 
čuvara vlasti. 


Španski recept protiv bankarskih 

parazita 

Pripadnice jedne španske firme koja pruža 
seksualne usluge klijenteli iz visoke klase 
obustavile su pružanje usluga bankarskim 
službenicima dok god ne počnu da daju 
kredite i malim porodičnim preduzetnicima, 
i uopšte onima koji nisu bogati. Ideju za ovu 
vrstu protesta Sindikat španskih seksualnih 
radnica dobio je tako što je jedna animir dama 
uspela da izdejstvuje kredit u banci tek nakon 
što je bankarskom službeniku saopštila da će 
obustaviti svoje usluge sve dok banka ne bude 
ispunjavala obaveze koje ima prema društvu. 
Pokazalo se da uskraćivanje seksa, jedna od 
omiljenih strategija koje promovišu časopisi za 
moderne emancipovane žene, može biti itekako 
efikasan recept i u borbi protiv zelenaških 
parazita 


Centar za liberterske studije predstavlja: 

PARTIZANSKEPESME 

Audio disk sa pesama jugoslovenskih partiza- 
na iz perioda rata i izgradnje zemlje. Poslušajte 
ponovo „Padaj silo i nepravdo“, „Konjuh plani- 
nom“, „Budi se istok i zapad“, ,,Da nam živi, živi 
rad“ i druge pesme. Uz disk se dobija i knjižica 
sa tekstovima pesama i fotografijama. 



Cena: 200 din. 


Publikacije CLS-a možeš naći u svim boljim 
knjižarama ili naručiti direktno od nas: 

e-mail: cls@inicijativa.org 
web: www.inicijativa.org/tiki/cls 


Denketove šifrovane riječi I 1 

1. čovekkoji meri 
brzinu klijanja biljaka; 

2. biseksualno sočivo iz 
Hercegovine; 

3. drugačiji naziv 
za Rekohstan; 

4. mladunče od 
kravavizije; 5. glodar, 
sitniji od tapacova; 

6. bombona slična 
penismeli; 7. posle 
njega ide šestao; 8. 
završetak šahovske 
partije, nije matlidžan; 
9. stanje suprotno od 
ratođije; 10. suprotanje 
od Vredanina; 11. mera 
koja se preduzima u 
slučaju svrbke; 

12. Dekunjinova 
supruga. 

Rešenja iz prošlog broja: 

1. klaustrofobija; 2. jaran; 3. Ručak; 4. Sinan; 5. drugost; 6. avlija; 7. lepinja; 8. tikva; 
9. domaćica; 10. Joksimović; 11. stolica; 12. fusnota. 


& 



Sindikalna konfederacija Anarhosindikalistička inicijativa (ASI) je propa- 
gandno-borbena anarhistička revolucionarna sindikalna organizacija, koja se 
bori za društvo bazirano na individualnoj i kolektivnoj slobodi, ravnopravnosti 
i solidarnosti, lišeno svih oblika represije, hijerarhije i vlasti čoveka nad 
čovekom. 

ASI je Sekcija Međunarodnog udruženja radnika i radnica (MUR-AIT-IWA) 

Direktna akcija nastavlja tradiciju časopisa Hleb i sloboda, čiji je prvi 
broj štampan 1905. u Beogradu 

Uredništvo: Kosta Ristić, RatiborTrivunac, Tadej Kurepa, Milan Lukić, 
Slobodan Stamenčić i Aleksandar Belčević (odgovorni urednik) 

Priloge i pisma slati na kontakt adresu. 

Kontakt: CLS (DA), Poštanski pretinac 6, 

11077 Beograd, Srbija 
tel. 063/9382-382 
e-mail: da@inicijativa.org 
web: www.inicijativa.org 
Rukopisi ne gore. 

Tiraž: 1000 















































































ZAZDRAV BEOGRAD! 


Dragi prijatelji i kolege, pisanije koje držite u rukama posvećeno je jednom 
(ne)svakidašnjem slučaju koji je zadesio našeg prijatelja i kolegu Tobića Tobića 
idola mladih, astrologa nadrealistu, kolumnistu, pisca, muzičara, biciklistu i 
zanesenjaka. 

Nakon jednog nesmotrenog i benignog dobacivanja uniformisanom licu, 
izmlaćen je i bačen u tamnicu. Ubrzoje dobio pozivza sud kako bi mu 
se sudilo za napad na službeno lice (i to iz ležećeg položaja). Nakon 
višegodišnjeg procesa (u kojem nije omogućeno pojavljivanje nijednog od 
brojnih svedoka događaja), kao izraz dobre volje ponuđeno mu je da up- 
lati tričavih 80.000,00 dinara u budžet Zdravstva Beograda ili da završi u 
zatvoru od šest meseci do pet godina. 

Kako bismo mu pomogli da se napokon reši ove bede, organizovali smo niz 
nesvakidašnjih kulturnih dešavanja (poslednjeg vikenda marta u „Zmucu" na zemunskom 
keju), tokom kojih ćemo pokušati da skupimo ovu bezobraznu sumu. 

Prijatelji idola mladih 




Zamolili smo samog Tobića da nam potanko ispriča 
šta se zapravo dogodilo i kako je do ovoga došlo 


S Sećam se, beše vreo i vlažan kraj avgusta, boravio 
sam za šankom okružen polugolim lepoticama koje 
su se mazno uvijale oko mene. Rasterivao sam ih 
kao muve, zauzet eksiranjem litara tekile koja nije uspe- 
vala ni da omami moj nadljudski organizam. I baš kad 
sam o sopstvenu tintaru razbio jošjednu iskapljenu bocu 
i naručio četvrti litar tekile, tavernu je opkolila policijska 
patrola. Naredili su marijačima da smesta obustave pes- 
mu, a gostima da se raziđu. Iznerviran što ću morati da 
prospem tek načeto piće, uputio sam ka uniformisanim 
pistoljerosima sve pogrdne reči sveta, tako ubojito i glas- 
no da sam im oduvao šapke i nakostrešio kosu na glavi. 

A onda tako trezan i kako kasnije rekoše 'u stanju г - -,; 
uračunljivosti, svestan svog dela čije sam izvršenje |__ 


SUPER-TOBIC 

BIJE I KAD LEŽI 











hteo, a bio sam svestan da je moje delo zabranjeno' pobacao sam policajce, izleteo iz lokala i golim rukama 
počeo da lomim i prevrćem policijska vozila. Kad mi beše dosadilo, poput Spajdermena sam se udaljio preko 
krovova okolnih naseobina... Tek pošto su zapucali ka meni, rizikujući da pogode nedužne građane, Ijutito sam 
se vratio. Smesta sam legao nasred ulice kako bih ih ponizio, te iz tog nemogućeg položaja, poput nestašne 
krabe koja igra ležeći kazačok, počeo nindža udarcima nemilosrdno da ih mlatim... Eto, ništa posebno." 

Zahvalićemo mu se na maštarijama kojima nas je toliko puta do sada čašćavao, te ga zamoliti da bar 
na trenutak bude ozbiljniji od domaćeg sudstva i policije, i ispriča šta se zaista dogodilo... 


POLICIJA vs. JADNIK 


V relo avgustovsko popodne, sedim na žardinjeri 
preko puta stanice u Majke Jevrosime i tek 
pušten iz tamnice, zaslepljen dnevnim svet- 
lom, vraćam pertle na patike. Dehidriran, poluživ i sa 
strašnim bolovima u kolenu i rebrima, prisećam se pre- 
thodne noći. Već danima po beogradskim šankovima 
natapam ranjenu dušu davećijadne konobare pričom 
o svojoj velikoj, iznenada prekinutoj romansi... I kob- 
nog dana, čim sam otvorio oči, mamurluk sam raz- 
bio buteljkom crnog vina. Odbijajući hranu, nastavio 
sam nalivanje pivom i vinjakom u pabu „Brod", svojoj 
drugoj kući. Negde usred noći presušili su svi izvori 
alkoholnih pića, pa sam prešao u susedni klub. Taman 
što sam flašom pogodio usta i klateći se potegao 
prvi cug, u klub su ušla dva policajca koje je neko 


pozvao zbog preglasne muzike. Probaljezgao sam 
nešto, više sebi u bradu, baš u trenutku kad je di-džej 
isključio muziku. Pozvali su me i zatražili dokumenta. 
Pošto nisam znao ni gde mi je glava, a kamoli lična 
karta, priveli se me u službeni auto. Dugo sam čekao 
da napišu kaznu zabludelim kafedžijama, dok me je 
bešika uporno molila da zapišam neko od okolnih 
drveta. Otvorio sam vrata i izašao, ali već nakon neko- 
liko koraka bio sam pokošen s leđa i toliko izgažen 
da je moj samrtni krik brzo zanemeo nad očajničkim 
pokušajima da dođem do vazduha. 

Posle nekoliko minuta bačen sam u tamnicu. Prostor 
veličine omanje ostave, kratka betonska klupa, premalo 
svetla probija se iza štrokave mrežice začepljene kao 
otvori za ventilaciju na neurednim kuhinjama starinskih 




ribljih restorana. Iza limenih vrata ove grobnice ni naj- 
manje svežeg vazduha, samo odvratan smrad crkotine 
koji me je podsetio na kužni vonj kaveza sa lešinarima u 
zoološkom vrtu. Zidovi okrečeni povraćkom, šlajmarama, 
krvavim ispljuvcima i govnima i išarani izgrebanim pot- 
pisima, navijačkim porukama, muslimanskim molitvama 
i pretnjama tamničarima. 

Nakon nekoliko sati, uspevam nekako da poređam 
ona skršena rebra i zadremam na betonskoj klupi. 
Ujutru me bude dva saobraćajca koji mi, i nakon 
višesatnog sna, izmere 2.3 promila alkohola u krvi, i 
vrate me nazad. Zvanična informacija o teškom pijan- 


stvu namernoje prećutana na sudu. 

Gubim predstavu o vremenu, uzalud lupam u vrata i 
preklinjem za malo vode i odlazak u toalet. Otvaraju 
tek nakon nekoliko sati i vode me kod inspektora. U 
kancelariji dominira ogromna Titova slika, pored koje 
je mala, Tadićeva, smeštena u donji ugao ogromnog 
rama. Neprijatni inspektor flertuje s koleginicama i 
sugeriše mi da priznam da sam tukao policajce, a ne 
oni mene. Saopštava mi da će protiv mene biti pod- 
neta krivična prijava i preti da će, ako se ne odazovem 
na sud, za mnom biti raspisana poternica. Vraćaju me 
opet u onaj srednjovekovni podrum..." 



Palata tzv. pravde, istražni postu- 
pak. Sudinica kasni više od sat. 
Beskrajno zbunjen i smoren, 
čekam u hodniku s advokatom. On 
pokušava da me odobrovolji dok 
gledamo kako na suđenja dovode 
neke zajebane face s lisicama na 
rukama. Većina je u pratnji devoja- 
ka ili žena, koje tiho jecaju, i majki, 
koje zapomažu iz sveg glasa. 

U tesnoj kancelariji, sedim na 
stoličici i tunjavo sričem izjavu. Lice 
sudinice ne vidim od gomile regis- 
tratora na stolu. Vidim samo Parti- 
zanov kalendar i zastavicu na zidu 
i grobarski kalendarčić, blokčić i 
stalak za olovke na stolu. Siguran 
sam da nosi i tange i potkošulju 
sa amblemom svog omiljenog 
kluba. Terete me za „sprečavanje 
službenog lica u vršenju službene 
radnje". Naivno verujem da je svi- 
ma jasno kolikoje ovo besmisleno 
i da će ovaj kafkijanski proces biti 
brzo obustavljen. 

Prijatelji me uzalud ubeđuju da 
tužim policiju zbog prekomerne 
upotrebe sile, a pravnici tvrde da su 
napad i izmislili pretpostavljajući da 
ću se žaliti. Prognoziraju da ću biti 
brzo osuđen, jer je sudijama ovo 
zicer u odnosu na stvarne slučajeve, 
a godišnji učinak im se meri po ko- 
madu donesene presude. 


Nakon pola godine stiže poziv za 
prekršajni sud na Novom Beo- 
gradu koji me globi sa 5.600 di- 
nara zbog nenošenja lične karte. 
Rekoh sebi - to je to, shvatili su 
kako je sve to besmisleno, ali su 
ipak morali nešto da mi naplate da 
sačuvaju čast. 

Prođe još pola godine, i baš na 
desetogodišnjicu petooktobar- 
ske kvazi-revolucije, kao poklon 
najvećoj budali Smedereva koja ih 
je dovela na vlast, ipak stiže novi 
poziv za preki sud. Ovoga puta 
krivično delo je čak i povećano 
- sa sprečavanja na NAPAD NA 
SLUŽBENO LICE! 

Predlažem neke od brojnih sve- 
doka, ali ih tužilac i sudinica odbi- 
jaju pod obrazloženjem da želim 
da odugovlačio suđenje, iako sam 
se do sada odazivao na svaki poziv 
(zbog čega sam jednom čak odu- 
stao i od zakazanog putovanja u 
Egipat). S druge strane, policajci i 
sudski veštak su dolazili na ročišta 
jedan pojedan. Nakon jednog po- 
javljivanja, ispred sudnice me je 
sačekao policajac čiju sam cipelu 
izmlatio rebrima i izvinio mi se 
rekavši da nema ništa protiv mene 
i da samo nije trebalo da mu do- 
bacujem. 

U međuvremenu, pokušavaju i 


po drugi put da mi naplate 5.600 
za nenošenje dokumenata, ovo- 
ga puta u smederevskom sudu. 
Srećom sačuvao sam priznanicu. 
Vidim đavo je već odneo šalu, 
počinjem danima da buljim u zid 
i razmišljam kako da opstanem 
u surovim zatvorskim uslovima. 
Misli mi odlutaju u sanjarenje: kao 
fantom na crnom biciklu lutam 
Srbijom skrivajući se kod jataka 
i logorujući u divljini - ipak jedne 
noći u munjevitoj akciji opkol- 
java me žandarmerija, negde na 
Pešteru; Ivica Dačić objavljuje da je 
uhapšen opaki terorista; štrajkujem 
glađu, javnost je ganuta, sete me 
se i kolege iz medija, ustaju i levi 
i desni, i revoltirani i flegmatični, 
budi se istok i zapad, kreće pobu- 
na... aha, 'oće to... 

Na sudu se pojavljuje i sudski veštak 
koga je primetno sramota što je 
primoran da stručno obrazlaže 
povrede policajčeve podlaktice koje 
su „nevidljive, bolne tek na dodir, 
nastale fizičkom silom..." i tako na 
nekoliko strana filovanih stručnim 
terminima iz medicine i fizike... Na- 
kon toga, kao izraz dobre volje, 
predložena je nagodba: da platim 
80.000,00 dinara u korist Zdravstva 
Beograda ili se suočim s kaznom od 
šest meseci do pet godina zatvora. 


ŠTA MOŽETE DA KUPITE ZA 80.000 DINARA? 

2.963 vekne belog hleba / 358 kilograma piletine / 1.700 kilograma jabuka / dve i po tone krompira / 210 kilograma „alpske" salame 
(dovoljno za doručak čak 1.052 radnika na gradilištima) / 1.702 flaše piva (85 gajbi, ceo kamion! - za 287 pivopija, ako računamo 
da imaju prosečan cug od šest piva po večeri) / 533 litara benzina + putarine za put od Beograda preko Barselone do Kazablanke 
i nazad) / 678 kilograma suvog vrata (dovoljno da se prekriju tela bar 800 nagih lepotica na nekoj grandioznoj zabavi sindikata 
pravosuđa koja bi ušla u Ginisovu knjigu rekorda) / 4.080 rolni toalet papira (dovoljno da se brišete do kraja života) / 9 praseta rase 
„veliki jorkšir" težine između 30 i 35 kilograma / dva ždrebeta lipicanera /40 činčila / 8 ženskih nojeva (prodavac tvrdi da nosejaja od 
po 1.900 grama) / donacija zdravstvu Beograda (i gradonačelniku u kampanji koji će ponosno pozirati kraj novih medicinskih aparata 
i preuređenih domova zdravlja)... 


FESTIVAL SOLIDARNOSTI 


TOBICEVI DANI 


ZMUC, 30. MART - 

PEIAK, 30. MART, 19 h 

(dođite i ranije ako bude lepo vreme) 

SVEČANO OTVARANJE IZLOŽBE. 

Izlažu: Milica Ružičić, Dragan Radović, Zmuc radionica, Peđa Milošević & 
Zalet, Danilo Stojić, Miloš Buci Trajković, Andrej Filev, Slobodan Maldini, 
Urgentni centar, Lajava tikvica & Fanzin ceger, Duo trojica, Meksički Gidra, 
Magični čiča iz Rija... 

Nastupaju: 

DJ Pera Janjatović - izbor najdivnijih pesama ju-roka na temu policije 
Horkestar 

SUBOTA, 31. MART, 19 h 

(nemojte da dođete ranije jer se održavaju časovi slikanja) 

SVIRKA NA UVCE: 

Danas svi znaju da igraju fudbal 
Damjan od Resnika 
Ratibor Trivunac (solo flauta) 

Tobić Tobić idol mladih 

Radost! ČETVRTAK JE 

KRS STARA KURVA! 

NEDEUA, 1. APRIL 

(dodite kad hoćete) 



1. APRIL 




TAKO VAM SVEGA KUDite 
OVO ,2VANR e0N iCj?i" 


Poro(di)čno okupljanje uz kazan 
i nešto na kašiku 

DJ Šrink Efem & VJ Flovvpro (Undergrad) 
featuring MC Shonegrad (Duboka ilegala) 

Peđa Skakavac Sound System 
ORGE 

Radio Хапах (prvi put uživo) 


ULAZ BESPLATAN 

SAV PRIHOD OD PRODATOG 
PIĆA, IZLOŽENIH EKSPONATA 
I DOBROVOLJNIH PRILOGA 
BIĆE UPLAĆENI U HUMANITARNE 
SVRHE ZA PREPOROD 
BEOGRADSKOG ZDRAVSTVA 


KAKO DA NAĐETE ZMUC? 

Stignete već nekako do centra Zemuna (ako dolazite iz centra 
grada, švercujte se autobusom 84 od Zelenjaka, ili busom 83 
od Slavije ili Železničke). Od pozorišta Madlenianum produžite 
do prvog semafora i skrenete u ulicu desno, da biste na prvom 
račvanju nastavili da se spuštate levom ulicom ka zemunskom 
keju. Prepoznaćete opušteni ambijent Zemunskog malog 
umetničkog centra koji se nalazi iza restorana „Šaran" (ispred 
kojeg je impresivni vozni park političara i tajkuna dovedenih 
na riblji krkanluk). 

Možete doći i biciklističkom stazom, uz Dunav do Zemunskog 
keja, kao i čamcem, taksijem ili vlastitim automobilom. 
Ponesite nešto da ogrnete, pošto u ovo doba godine, bez 
obzira na dnevnu temperaturu, uveče ume da bude svežije 
pored Dunava. U slučaju kiše i grada, postoje tende i enterijer. 


NAPOMENA: Ovu publikaciju izdaje Komitet za oslobađanje Ivana Tobića i služi za internu komunikaciju između njegovih prijatelja. Nije za javnu distribuciju! 



